**Предложения от обществено обсъждане за включване на процедури в ИГРП 2020 г.**

|  |  |  |
| --- | --- | --- |
| **Институция** | **Предложение** | **Становище на УО** |
| НАЦИОНАЛНО СДРУЖЕНИЕ НА ОБЩИНИТЕ В РЕПУБЛИКА БЪЛГАРИЯ (НСОРБ)  | *Писмо с изх. № И-1441 от 22.10.2019 г. Относно: Предложения по публикуван за обществено обсъждане проект на ИГРП за 2020 г. от ОПДУ*1. Предлагаме в ИГРП за 2020 г. да се включи нова процедура с допустими кандидати общините, по която да бъде осигурена финансова подкрепа в две основни направления:1.1. Подобряване планирането, организацията и предоставянето на общински услуги. Предложението е обусловено от необходимостта от осигуряването на инструменти за подобряване на административното обслужване за гражданите и бизнеса при предоставянето на услуги, както и за въвеждането на новите изисквания за служебен обмен на информация. В рамките на бъдеща процедура за подобряване на административното обслужване биха могли да се подкрепят дейности по: актуализиране и попълване (в машинно четим формат) на данни, за които общините са първичен администратор; свързване на информационните системи на общините със Средата за сигурно електронно връчване (модул за интеграция, безсрочен лиценз за ползване и т.н.); осъвременяване на физическата среда на Центровете за административно обслужване (в т.ч. създаване на достъпна среда за хора с увреждания); подобряване на вътрешната организация по предоставяне на услуги (реинженеринг на работните процеси, регламентиране взаимодействието между вътрешните звена, актуализиране на вътрешни документи, технологични карти, образци, заявления и т.н.); изграждане / обновяване на системи за трайно отчитане удовлетвореността на потребителите; въвеждане на общи стандарти за качество на административното обслужване (в съответствие с Наредбата за административно обслужване). По отношение въвеждането на новите изисквания за служебен обмен на информация, подходящи за подкрепа дейности може да ст. преобразуване във вътрешни административни услуги на предоставяни от общините услуги (съгласно Приложение № 5 на РМС № 704 / 2018 г.) и разработване и тестване на пилотни модели за посредническа роля на общините при осигуряване на услуги от други администрации;1.2. Разработване на стратегически документи на общинско ниво. Целта е да се отговори на нуждата от подкрепа на подготовката на най-важните и основополагащи средносрочни стратегически документи на местно ниво, а именно Общинските планове за развитие (ОПР) и Интегрираните планове за градско възстановяване и развитие (ИПГВР) за периода 2021-2027 година. Съгласно Методическите указания на Министерството на регионалното развитие и благоустройството за плановете, същите определят проблемите, нуждите и потенциалите за развитие на общините и териториите им, които се взимат предвид при разработването на инвестиционни програми, идентифицирането на проекти и финансови инструменти, включително и съфинансиране от фондовете на Европейския съюз. ОПР и ИПГВР се разработват и в съответствие с целите на кохезионната политика на ЕС за периода 20212027 г., като следва и да допринасят в максимална степен към цел на политиката 5 „Европа по-близо до гражданите чрез насърчаване на устойчивото и интегрирано развитие на градските, селските и крайбрежните райони и на местните инициативи”. С включването на предложената процедура в обхвата на ОПДУ ще се допринесе и за реализацията на Пътната карта за нов подход в политиката за регионално развитие. Подобна подкрепа за разработването на ОПР за периода 20142020 г. бе осигурена по две процедури на ОП „Административен капацитет” (ОПАК). Същата бе високо оценена от общините и несъмнено допринесе за навременното разработване на стратегическите документи за местно развитие. В тази връзка предложената от нас бъдещата процедура, би могла да е аналогична като обхват, дейности, срокове и бюджет на тази по ОПАК, а именно подкрепа на проекти на стойност от 20 000 лв. до 80 000 лв., диференцирани съгласно изискванията към част от общините за разработването и на ИПГВР като част от ОПР, и срокове за реализация на дейностите, включително одобряване на ОПР до 12 месеца. | **Приема се по принцип**1. УО на ОПДУ изразява положително становище за включване в ИГРП 2020 на процедура с конкретни бенефициенти общини. Информацията, представена от НСОРБ, обаче, е твърде обща и като цяло е недостатъчна за разработване на процедурата с конкретни допустими дейности и разходи, максимален бюджет, максимални стойности на БФП за конкретен проект, както и максимален размер на допустимите разходи по вид (като според УО на ОПДУ ще се наложи диференциация между общините в съответствие с жителите). 1.1. Необходимо е предложението на НСОРБ да се конкретизира, съгласувано с УО на ОПДУ, АМС и ДАЕУ, преди да се финализира дизайна на процедурата, вкл. какви разходи като вид и размер ще са необходимите за изпълнение на предложените примерни дейности.1.2. УО на ОПДУ счита, че не е целесъобразно подобни стратегически документи да се разработват изцяло от външни за администрацията консултанти. УО счита, че финансирането изцяло на общинските планове, реализирано по ОПАК, не може да се определи като добра практика. УО на ОПДУ счита, че е по-целесъобразно и би било максимално ефективно и ефикасно, осигуряване на финансова подкрепа на общините за външна експертиза по отношение на изготвянето на специфични части от плана, вкл. за проучвания, конкретни аналитични дейности и др. Формулирането на цялостната визия за развитие на дадена община следва да бъде извършено от и чрез експертизата на общинската администрация, вкл. по отношение на проблемите, нуждите и потенциала за развитие на конкретната община. В този смисъл УО на ОПДУ ще включи като допустима дейност в бъдещата процедура, дейност за подпомагане на разработването на стратегическите документи на общините за следващия програмен период. УО на ОПДУ е на разположение, съвместно с НСОРБ да бъдат конкретизирани параметрите на бъдещата процедура, като в рамките на периода за коментари по Дневния ред и документите за предстоящия КН на ОПДУ (07.11. – 14.11.) да бъде предложена за включване като допълнителна точка в Дневния ред. В случай, че не бъде финализирана, ще се представи концептуално на КН и при конкретизиране на параметрите й може да бъде изпратена на КН за вземане на решение на неприсъствено заседание. |
| 2. В унисон с Пътната карта за изпълнение на Стратегията за развитие на държавната администрация, предлагаме включването на НСОРБ като конкретен бенефициент по процедура за подобряване нормативната среда за въвеждане принципа на споделени услуги от общините. Чрез същата ще се намалят разходите за предоставяне на услуги на местно ниво, ще се подобри качеството им и повиши оперативната ефикасност чрез по-добро управление на процесите. Първоначални дейности обект на подкрепа по процедурата могат да са: проучване на практики на държави-членки на ЕС в прилагането на споделени услуги; проучване интереса на общините, вида и правната форма за предоставяне на споделени услуги; изготвяне на предложения за практически приложими и ефективни варианти за предоставяне на местни споделени услуги; разработване на модели за предоставяне на споделени услуги; преглед, анализ и оценка на законодателството и разработване на предложения за изменения и допълнения на действащата нормативна уредба за въвеждане на принципа на споделените услуги. | **Приема се по принцип**УО на ОПДУ изразява положително становище за включване в ИГРП 2020 процедура с конкретен бенефициент НСОРБ, целяща извършване на подготвителни дейности за въвеждане принципа на споделени услуги от общините, но от така представената информация към момента не е възможно да се направи финален вариант на процедурата с конкретни допустими дейности и разходи, както и да се определи максимален бюджет на процедурата. Обръщаме внимание, че представената от НСОРБ информация, в която се твърди, че чрез тази процедура „ще се намалят разходите за предоставяне на услуги на местно ниво, ще се подобри качеството им и повиши оперативната ефикасност чрез по-добро управление на процесите“, предвид предложения обхват на предвидените дейности е невярна. УО на ОПДУ счита, че чрез финансирането на подобна процедура ще се осигурят необходимите предпоставки за въвеждане на принципа на споделени услуги от общините, но реални резултати, свързани с намаляване на разходите и повишаване на оперативната ефикасност биха могли да се постигнат едва след реалното въвеждане, което не е предвидено в предложения от НСОРБ обхват.Във връзка с гореизложеното и предвид факта, че е необходимо предложението на НСОРБ да се детайлизира и конкретизира, съгласувано с УО на ОПДУ и АМС, преди да се финализира дизайна на процедурата, вкл. какви разходи като вид и размер ще са необходимите за изпълнение на предложените примерни дейности, УО на ОПДУ е на разположение да се конкретизират параметрите на бъдещата процедура и в рамките на периода за коментари по Дневния ред и документите за предстоящия КН на ОПДУ (07.11. – 14.11.) да бъде предложена за включване като допълнителна точка в Дневния ред. В случай, че не бъде финализирана, ще се представи концептуално на КН и при конкретизиране на параметрите й може да бъде изпратена на КН за вземане на решение на неприсъствено заседание.Моля да се вземе предвид, че АМС – ДМА в момента изпълняват проект „Въвеждане на принципа на споделените услуги в организацията и работата на централната администрация“, в рамките на който от СБ са изготвени няколко анализа и проучване на добри практики, които следва да бъдат взети предвид преди да се детайлизира обхвата на подобен проект за общинската администрация. |
| ДЪРЖАВНА АГЕНЦИЯ ЕЛЕКТРОННО УПРАВЛЕНИЕ (ДАЕУ) | *Писмо с изх. № ДАЕУ-14970 от 31.10.2019 г. Относно: Информация за проектните идеи за изпълнение на мерките от Актуализираната пътна карта за изпълнение на Актуализираната стратегия за развитие на електронното управление в Република България 2019-2023 г. (Пътната карта) с отговорна институция ДАЕУ*За 2020 г. и 2021 г. сме планирали разработването на 5 нови проектни предложения в изпълнение на мерки 1 (първо проектно предложение), 4 и 8 (обединени във второ проектно предложение) 22 (трето проектно предложение), 25 (четвърто проектно предложение) и мярка 28 (пето проектно предложение). **В тази връзка, моля УО на ОПДУ да предвиди включване на процедура в ИГРП 2020, съгласно информацията в приложената таблица.** | **Приема се.**В ИГРП 2020 е включена процедура с наименование „Реализиране на приоритетни мерки от Пътната карта за изпълнение на Актуализираната стратегия за развитие на електронното управление в Република България 2019-2023 г.“ с бюджет от 8,5 млн. лева и допустим кандидат ДАЕУ. |